《浔阳江楼》
宋代·刘植

楼压浔阳地望雄，四无倚着拄晴空。
九支江汇栏干外，双剑峰明雾霭中。
庾令声名犹昨日，屈平兰芷又薰风。
绸缪牖户知何计，须及长淮枣未红。

作者简介：刘植，字成道，永嘉（今浙江温州）人。安上曾孙。理宗绍定三年（一二三○）曹豳官大理寺簿时有唱和。有《渔屋集》，已佚。事见《江湖后集》卷一四。今录诗二十五首。